stanford-oval/wikipedia huggingface dataset:
Richard Allen (piispa)
Varhainen elämä ja vapaus

Richard Allen syntyi orjuuteen Delawaressa. Kun hän oli lapsi, hänen perheensä myytiin toiselle maanomistajalle. Myöhemmin tämä isäntä myi Allenin perheen äidin ja joitakin sisaruksista eteenpäin. Jäljelle jääneet perheenjäsenet alkoivat käydä metodistikirkossa, minkä myötä Richard Allen alkoi haaveilla saarnaajan urasta.
Kun omat orjansa jo vuonna 1775 vapauttanut pastori Freeborn Garrettson alkoi saarnata Delawaressa. Allenin valkoinen isäntä kiinnostui tämän ajatuksista ja alkoi nähdä orjien pidon vääränä. Isäntä antoi Richard Allenille mahdollisuuden ostaa itsensä vapaaksi ylitöillä.
Pappisura

Allen sai metodistikirkolta saarnaajan oikeudet vuonna 1784. Hän sai luvan pitää aamuviiden jumalanpalveluksia, joissa kävivät lähinnä mustat. Pian hän muutti Philadelphiaan, joka oli tuolloin vapautettujen orjien keskuspaikka. Vuonna 1786 Allenista tuli St. George’s Methodist Episcopal Church -kirkon saarnaaja Philadelphiassa, mutta sielläkin hän sai vain varhaisia aamuvuoroja ja joutui tekemään muitakin töitä elääkseen.
Vuonna 1786 Allen oli vähällä joutua takaisin orjuuteen, kun pakosalle lähteneiden orjien etsijä otti hänet kiinni Philadelphian keskustassa väittäen hänen olevan karannut orja. Oikeudenistunnossa arvovaltaiset valkoihoiset henkilöt todistivat Allenin puolesta, ja hän säilytti vapautensa.
Allen alkoi yhdessä Absalom Jonesin kanssa puuhata mustien lähtöä rotuerottelua korostavasta metodistikirkosta ja oman kirkkokunnan perustamista. Vuonna 1787 aie alkoi toteutua, kun Allen muodostivat Free African Societyn (FAS), ei-tunnustuksellisen keskinäisen tukijärjestön, joka auttoi karkuun lähteneitä ja vapautettuja orjia. Järjestön pohjalta syntyi vuonna 1794 AME-kirkko.
Yksityiselämä

Allenin ensimmäinen vaimo oli nimeltään Flora. He menivät naimisiin lokakuussa 1790. Vaimo työskenteli erittäin tiiviisti Richard Allenin rinnalla kirkkokunnan alkuvuosina, mutta kuoli 1801 pitkään sairasteltuaan. Ei tiedetä, oliko heillä lapsia. Leskeksi jäätyään Richard Allen meni naimisiin virginialaisen vapautetun orjan Sarah Basson kanssa, josta tuli Floraakin innokkaampi uuden kirkkokunnan puuhanainen.
Käännös suomeksi
Lord Howe

Lord Howen saarta Kim's Lookoutista, taustalla Mount Lidgbird ja Mount Gower -vuoret.
| --- | --- |
Sijainti:  Uusi Etelä-Wales Australia
Merialue:  Tyyni valtameri
Korkeimmat kohdat:  Mount Gower (en) (käännä suomeksi), 59  m 
Pinta-ala:  14,6 km²
| --- | --- |
Asukasluku:  350
Luokitus:  Australian kansallinen kulttuuriperintöluettelo 
muokkaa - muokkaa wikitekstiä - muokkaa Wikidataa
Saaren epävirallinen lippu.
Lord Howe on pieni 14,6 km²:n laajuinen saari 600 kilometriä itään Australian rannikolta. Se kuuluu hallinnollisesti Uuden Etelä-Walesin osavaltioon. Saarella on 350 vakituista asukasta. Turistien määrä saarella on rajattu 400:aan. Lord Howen korkein kohta on 875 metrin korkeuteen kohoava Mount Gower.
Lord Howen saariryhmään kuuluu lisäksi Wheatsheaf Islet ja Ball’s Pyramid. Nämä saaret on listattu Unescon maailmanperintöluetteloon vuonna 1982 ainutlaatuisen luontonsa vuoksi.
Historia

Lord Howen saari löydettiin 17. helmikuuta 1788, kun brittiläinen HMS Supply komentajanaan luutnantti Henry Lidgbird Ball ohitti saaren vankien kuljetusmatkalla Norfolkinsaarelle. Paluumatkalla hän lähetti ryhmän saarelle, joka oli asumaton. Mount Lidgbird ja viereinen saari Ball's Pyramid nimettiin Ballin mukaan. Itse saari sai nimensä Richard Howen, brittiläisen amiraalin, mukaan.
Monet hallituksen alukset, jotka purjehtivat Uuden Etelä-Walesin ja Norfolkinsaaren välillä, pysähtyivät Lord Howessa. Monet laivat jättivät saarelle vuohia ja sikoja tulevien vierailijoiden ruoaksi. Pysyvän asutuksen Lord Howe sai kuitenkin vasta vuonna 1834.
Geologia

Lord Howe on puolikuun muotoinen noin 10 km pitkä ja 1,5 km leveä saari, joka on jäänne 6,9 miljoonaa vuotta vanhasta kilpitulivuoresta. Lord Howe kuuluu merenalaiseen vuoristoon, joka on luultavasti seurausta Australian mannerlaatan työntymisestä pohjoiseen paikallaan olevan kuuman kohdan päällä. Tämä merenalainen vuoristo kuuluu ylätasankoon nimeltä Lord Howen selänne.
Saaren eteläosaa hallitsee kaksi basalttihuippua: Mount Lidgbird (777 m) ja Mount Gower (875 m). Vuoret ovat jäänteitä 6,4 miljoonaa vuotta vanhasta laavavirroista, jotka täyttivät suuren kalderan.
Luonto

Lord Howen saari muodostaa oman ekoalueensa, jolla on bioottisia yhtäläisyyksiä Australian, Uuden-Guinean ja Uuden-Kaledonian ekoalueiden kanssa. Lord Howe ei ole ikinä kuulunut mihinkään mantereeseen, joten sen kasvisto ja eläimistö ovat saapuneet saarelle meren poikki. Monimuotoisen luonnon syntyä ovat edistäneet eristyneisyyden lisäksi saaren korkea sumumetsäinen vuoristo, laaksot, kallionkielekkeet ja suolaveden vaikutus rantakaistoilla.
Nykyisin suurin osa saaren pinta-alasta on suojeltua luonnonpuistoa. Iso osa metsistä on kuitenkin ehtinyt tuhoutua. Saarelle tuodut lampaat ovat turmelleet niistä arviolta viidenneksen ja 10 % metsistä on hakattu.
Luonto > Kasvisto

Melkein puolet saaren kasvistosta on kotoperäistä. Saarelta tunnetaan 241 alkuperäistä kasvilajia. Kasvisuvuista viisi on kotoperäisiä: gesneriakasveihin kuuluva Negria-suku, asterikasveihin kuuluva Lordhowea-suku sekä palmujen suvut Hedyscepe, Howea ja Lepidorrhachis. Lajeista 105 on kotoperäisiä, näistä saniaisia on 19 lajia. Runsaimmin kotoperäisiä lajeja on asterikasveissa, myrsikkikasveissa, myrttikasveissa ja matarakasveissa.
Saaren kasveista parhaiten tunnetaan Howea-suvun kentiapalmulajit sirokentiapalmu (H. belmorena) ja pikkukentiapalmu (H. forsteriana). Molempia lajeja kasvatetaan yleisesti huonekasveina.  Laittoman palmukaupan hillitsemiseksi kauppa on tarkoin säädeltyä. Luonnonvaraisista palmuista kerätään siemeniä idätettäviksi myyntiin. Saarelta viedään vuosittain miljoonia palmuntaimia, ja näiden kasvien vienti on saaren tärkein elinkeino turismin lisäksi.
Luonto > Eläimistö

Saarella asuu 14 meri- ja 18 maalintulajia, joihin kuuluu myös endeeminen rantakanalaji ruskoluhtakana (Gallirallus sylvestris) ja kolme kotoperäistä alalajia. Useita vain Lord Howella tavattuja lintulajeja ja -alalajeja on kuollut sukupuuttoon ihmisten saapumisen jälkeen. Lajeja on kuollut kahdessa aallossa. Ensin uudisasukkaat tappoivat niitä 1800-luvulla ja sitten mustarotan saapuminen vuonna 1918 Makombon haaksirikossa aiheutti toisen sukupuuttoaallon.
Saaren ainoa alkuperäinen nisäkäslaji on siippoihin kuuluva Vespadelus darlingtoni. Toinen lepakkolaji Nyctophilus howensis tunnetaan vain kallolöydöistä. Naamiotornipöllön epäilleen saalistaneen sen sukupuuttoon. Pöllö tuotiin saarelle tappamaan rottia.
Saarilla asuu kaksi alkuperäistä liskolajia: Leiolopisma lichenigera -skinkki ja Phyllodactylus guentheri -gekko. Kumpikin lajeista on harvinaisia pääsaarella, mutta yleisempiä rannikon pikkusaarilla. Lord Howelle on myös ihmisten mukana ajautunut toinen skinkkilaji (Lampropholis delicata) ja sammakkolaji (Litoria dentata).
Yksi saarten erikoisuuksista on sauvasirkkoihin kuuluva hyönteislaji Dryococelus australis, jota sanotaan maailman harvinaisimmaksi hyönteiseksi. Se hävisi pääsaarelta pian rottien tultua saarelle. Vuonna 2001 löydettiin pieni alle 20 yksilön yhteiskunta yhdestä ainoasta puskasta Ball's Pyramid -saarelta.
Lord Howen vesiltä löytyy yli 400 kalalajia, joista 9 on endeemisiä. Saarta ympäröivällä koralliriutalla asuu yli 80 korallilajia.
Aiheesta muualla

Wikimedia Commonsissa on kuvia tai muita tiedostoja aiheesta .
Lord Howen saaren subtrooppinen metsä (World Wildlife Fund) (englanniksi)
Janen Lord Howe -sivu (englanniksi)
Pacific Island Travel – Lord Howen saari (englanniksi)
Lord Howe UNESCOn sivuilla (englanniksi)
Pikkukentiapalmu (Howea forsteriana).
Ruskoluhtakana (Gallirallus sylvestris).
Sweet Movie – makea kaunotar

| Sweet Movie – makea kaunotar |
| --- | --- |

Ohjaaja:  Dušan Makavejev
Käsikirjoittaja:  Dušan Makavejev
Tuottaja:  Richard Hellman Vincent Malle Helène Vager
Säveltäjä:  Manos Hadjidakis
Kuvaaja:  Pierre Lhomme
Leikkaaja:  Yann Dedet
Valmistustiedot
Valmistusmaa:  Kanada, Ranska, Länsi-Saksa, Alankomaat
Tuotantoyhtiö:  Janus Films
Levittäjä:  Pathé
Ensi-ilta:  1974
Kesto:  98 min
Alkuperäiskieli:  englanti, ranska
Aiheesta muualla
IMDb 
Elonet
AllMovie
Infobox OKNimi-testi OK: 
Sweet Movie – makea kaunotar on jugoslavialaisen Dušan Makavejevin käsikirjoittama ja ohjaama avantgarde-tyylinen draamakomediaelokuva vuodelta 1974. Erillisistä tarinoista lomittain koostuva karnevalistinen elokuva tunnetaan hyvän maun rajoja koettelevista kohtauksistaan, joissa käsitellään ruumiineritteitä ja rikotaan seksuaalisia ja sosiaalisia tabuja.
Juoni

Elokuva alkaa missikilpailun kaltaisella kisalla, jossa etsitään gynekologisin menetelmin täydellistä neitsyttä  amerikkalaiselle maitomiljonäärille Mr. Kapitalille. Nöyryyttävän hääyön jälkeen kisan voittaja, Miss Kanada, lähetetään matkalaukussa Pariisiin, jossa tämä rakastelee latinolaulaja El Machon kanssa ja ajautuu omituiseen kommuuniin, joka harrastaa kopro- ja emetofiliaa. Elokuvan lopussa Miss Kanada esiintyy eroottisessa mainoksessa suklaalla kuorrutettuna.
Toinen tarina kertoo Potemkin-nimisen laivan kapteenista Annasta, joka rakastuu komeaan merimieheen ja rakastelee tämän kanssa sokeripedillä. Anna myös houkuttelee pikkupoikia seksiin laivan lastina olevilla makeisilla, kunnes poliisi löytää lasten kelluvia ruumiita. Elokuvan lopussa ruumiit alkavat kuitenkin herätä eloon.
Tuotanto

Francis Ford Coppola oli kiinnostunut Makavejevistä nähtyään tämän aiemman elokuvan WR – organismin mysteerit ja houkutteli tätä ohjaamaan elokuvan Ilmestyskirja. Nyt. Makavejev kieltäytyi ja ohjasi sen sijaan Sweet Movien.
Elokuvan piti alun perin koostua vain Miss Kanadan tarinasta, mutta hahmoa näytellyt Carole Laure jättäytyi pois tuotannosta jouduttuaan hyväilemään miehen penistä lähikuvassa. Tämän jälkeen ohjaaja Makavejev teki käsikirjoituksen uusiksi ja lisäsi toisen tarinan Annasta, jota näyttelee Anna Prucnal.
Näyttelijät

| 0 | 1 | 2 |
| --- | --- | --- |
|  Carole Laure  | … |  Miss Monde 1984 / Miss Canada   |
|  Pierre Clémenti  | … |  Potemkin-laivan merimies   |
|  Anna Prucnal  | … |  Anna Planeta / Potemkin-laivan kapteeni Ann   |
|  Sami Frey  | … |  El Macho   |
|  Jane Mallett  | … |  PDG / siveysvyönainen   |
|  Roy Callender  | … |     |
|  John Vernon  | … |  Mr. Kapital   |
|  Hansi Roll  | … |     |
|  Therese Schulmeister  | … |     |
|  Renata Steiger  | … |     |
|  Berndt Stein  | … |     |
|  Herbert Stumpfl  | … |     |
|  Otto Mühl  | … |  terapiakommuunin jäsen   |
|  Catherine Sola  | … |     |
|  Louis Bessières  | … |     |
|  Mélanie Brévan  | … |     |
Vastaanotto

Sweet Movie aiheutti ympäri maailmaa skandaaleja ja sensuurin vaatimia leikkauksia, ja monissa maissa se on yhä kielletty. Suomessa se kiellettiin aluksi kokonaan hyvien tapojen vastaisena ja raaistavana, mutta sai lapsikohtauksen poiston jälkeen K-18-luokituksen. Kohua etenkin Puolassa lisäsi se, että mauttomien ja suorasukaisten näyteltyjen kohtausten lisäksi elokuvassa käytetään toisen maailmansodan aikaisen Katynin joukkomurhan puolalaisuhrien esiin kaivamista esittävää dokumenttimateriaalia. Puolan viranomaiset mitätöivät Anna Prucnalin passin niin, ettei hän päässyt palaamaan kotimaahansa vuosiin. Elokuvaa oli pitkään vaikea saada käsiinsä, mutta vuonna 2007 se julkaistiin Criterion Collection -sarjassa dvd:nä.
Käännös suomeksi
Vårdö (Siuntio)

Vårdö on Itämeressä sijaitseva saari Siuntion kunnassa Uudellamaalla. Saari sijaitsee noin 38 kilometrin päässä Helsingistä. Vårdö on kooltaan noin 18,1 hehtaaria ja laajimillaan se on 0,6 kilometriä pitkä. Saari kohoaa noin 25 metriä merenpinnan yläpuolelle.
Koivunherkkutatti

| Koivunherkkutatti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Varsinaiset avokantaiset Agaricomycetes
Lahko::  Boletales
Heimo::  Boletaceae
Suku::  Kivitatit Boletus
Laji::  betulicola
Kaksiosainen nimi
 Boletus betulicola  (Vassilkov) Pilát & Dermek 
Infobox OKNimi-testi OK: 
Koivunherkkutatti (Boletus betulicola) on kivitattien sukuun sekä Boletaceae-heimoon kuuluva sienilaji. Se muistuttaa herkkutattia hyvin suuresti, mutta eroaa sen paksusta pintakelmusta sekä maitokahvin väristä. Ruokasienenä se on herkkutatin veroinen.
Samantapaiselta näyttäviä lajeja

Koivunherkkutatin saattaa sekoittaa herkkutatin lisäksi myös männynherkkutattiin, tammenherkkutattiin, kangasherkkutattiin sekä sappitattiin. Niistä kaikki muut paitsi sappitatti ovat koivunherkkutatin kanssa yhtä hyviä ruokasieninä. Sappitatin erottaa koivunherkkutatista pienen kokonsa, nahanvärisen lakkinsa sekä roosanvärisen pullistuneen pillikerroksen avulla.
Klobben

Klobben on saari Itämeressä Siuntion kunnassa Uudellamaalla.  Saari sijaitsee noi 36 kilometrin päässä Helsingistä, ja se on kooltaan noin 24,3 hehtaaria suuri. Klobben on pohjois-eteläsuunnassa kilometrin pituinen.
Philip Roth

| Philip Roth |
| --- | --- |
 Philip Roth vuonna 1973.
Henkilötiedot
Syntynyt: 19. maaliskuuta 1933 Newark, New Jersey, Yhdysvallat
Kuollut: 22. toukokuuta 2018 (85 vuotta) New York, New York, Yhdysvallat
Kansalaisuus:  yhdysvaltalainen
Ammatti:  kirjailija
Kirjailija
Esikoisteos:  Hyvästi, Columbus (1959)
Aiheesta muualla
Philip Roth Society
Löydä lisää kirjailijoitaKirjallisuuden teemasivulta
Philip Milton Roth (19. maaliskuuta 1933 Newark, New Jersey, Yhdysvallat – 22. toukokuuta 2018 New York, New York, Yhdysvallat) oli tunnetuimpia ja palkituimpia yhdysvaltalaisia aikansa kirjailijoita. Rothin vuonna 1959 julkaistu esikoisteos Hyvästi, Columbus sai National Book Awardin.
Elämä ja teokset

Rothin isän vanhemmat olivat juutalaisia maahanmuuttajia Galitsiasta. Roth vietti lapsuutensa Weequahicin alueella Newarkissa. Hän opiskeli Bucknellin ja Chicagon yliopistoissa englannin kieltä ja kirjallisuutta. Kirjailijanuransa ohessa hän toimi vuoteen 1992 opettajana Iowan, Princetonin ja Pennsylvanian yliopistoissa.
Rothin kirjailijanuran alku ajoittuu samaan aikaan 1960-lukulaisen yleisen amerikanjuutalaisen kirjallisuuden nousun kanssa. Hän muodosti Saul Bellowin ja Bernard Malamudin kanssa juutalaiskirjailijoiden troikan, jota kutsuttiin New Yorkissa toimivan vaatturiliikkeen mukaan nimellä Har, Schaffner & Marx.
Roth kuvasi teoksissaan juutalaisten elämää sodanjälkeisessä Amerikassa, ja tapahtumapaikkana on usein Newarkin juutalaisyhteisön asuinseudut. Ensimmäisestä kirjastaan, novellikokoelmasta Hyvästi, Columbus (Goodbye, Columbus, 1959), hän sai National Book Awardin.
Rothin tunnetuin romaani on 1969 ilmestynyt Portnoyn tauti. Monissa hänen teoksissaan on kertojana ja päähenkilönä hänen vain kevyesti verhottu alter ego Nathan Zuckerman.. Haastattelussa vuonna 2007 Roth sanoo, että Haamu poistuu on viimeinen kirja, jossa Nathan Zuckerman esiintyy. Ensimmäisen kerran Roth käytti Zuckermania vuonna 1979 ilmestyneessä kirjassa Haamukirjoittaja.
Nemeses-sarjaan kuuluu neljä teosta, Jokamies (2006), Tuohtumus (2008), Nöyryytys (2009) ja Nemesis (2010).
Rothia pidettiin yhtenä 2000-luvun suurimmista suosikeista Nobelin kirjallisuuspalkinnon saajaksi, mutta häntä ei palkittu. Hän arveli itse Helsingin Sanomien haastattelussa 2009, että hän ei ole ehkä riittävän vasemmistolainen Ruotsin akatemialle.
Syksyllä 2012 haastattelussa ranskalaiselle Les Inrocks -lehdelle Roth kertoi päätöksestään lopettaa kirjoittaminen. Roth kuoli sydämen vajaatoimintaan toukokuussa 2018.
Kunnianosoituksia

Roth on saanut useita yhdysvaltalaisia ja eurooppalaisia kirjallisuuspalkintoja, muun muassa vuonna 1997 Pulitzer-palkinnon romaanista Amerikkalainen pastoraali sekä kahdesti National Book Awardin (1960 Hyvästi, Columbus ja 1995 Sabbath’s Theater). Hänelle on myönnetty vuonna 1998 National Medal of Arts, ja hän on ollut vuodesta 1970 American Academy of Arts and Lettersin jäsen. Roth oli kolmas yhdysvaltalainen kirjailija, jonka teokset Library of America on julkaissut täydellisenä laitoksena tämän elinaikana. Vuonna 2011 hänelle myönnettiin neljännen kerran jaettu kansainvälinen Booker-palkinto.
Sovitukset

Rothin kirjallisesta tuotannosta on tehty useita elokuvia.
Verinen saari (1960)
Hyvästi Columbus (1969)
Portnoyn tauti (1972)
Ihmisen tahra (2003)
Kauneuden valta (2008)
The Humbling (2014)
American Pastoral (2017)
Teokset > Suomennetut teokset

Hyvästi, Columbus.  (Goodbye, Columbus, 1959.)  Suomentanut Antero Tiusanen. Helsinki:  WSOY, 1970.
Ei sanasta miestä. Viisi kertomusta.  (teoksesta Goodbye, Columbus and Five Short Stories, 1959.)  Suomentanut Risto Lehmusoksa. Helsinki:  WSOY, 1972.  ISBN 951-0-00208-9
Portnoyn tauti.  (Portnoy’s Complaint, 1969.)  Suomentanut Pentti Saarikoski. Helsinki:  WSOY, 1969.
Meidän jengi [Pääosissa Tricky ja hänen ystävänsä].  (Our Gang (Starring Tricky and His Friends), 1971.)  Suomentanut Risto Lehmusoksa. Helsinki:  WSOY, 1972.  ISBN 951-0-00486-3
Rinta.  (The Breast, 1972.)  Suomentanut Pentti Saarikoski. Helsinki:  WSOY, 1973.  ISBN 951-0-05691-X
Miehen muotokuva.  (My Life as a Man, 1975.)  Suomentanut Risto Lehmusoksa. Helsinki:  WSOY, 1976.  ISBN 951-0-07220-6
Intohimon professori.  (The Professor of Desire, 1977.)  Suomentanut Pentti Saarikoski. Helsinki:  WSOY, 1978.  ISBN 951-0-08749-1
Haamukirjailija.  (The Ghost Writer, 1979.)  Suomentanut Pentti Saarikoski. Helsinki:  WSOY, 1980.  ISBN 951-0-10052-8
Väärinymmärretty mies.  (Zuckerman Unbound, 1981.)  Suomentanut Pentti Saarikoski. Helsinki:  WSOY, 1982.  ISBN 951-0-11296-8
Anatomian oppitunti.  (The Anatony Lesson, 1983.)  Suomentanut Rauno Ekholm. Helsinki:  WSOY, 1985.  ISBN 951-0-13228-4
Käänteiselämää.  (The Counterlife, 1986.)  Suomentanut Kristiina Rikman. Helsinki:  WSOY, 1988.  ISBN 951-0-13228-4
Amerikkalainen pastoraali.  (American Pastoral, 1997.)  Suomentanut Kristiina Rikman. Helsinki:  WSOY, 2000.  ISBN 951-0-24709-X
Mieheni oli kommunisti.  (I Married a Communist, 1998.)  Suomentanut Kristiina Rikman. Helsinki:  WSOY, 2002.  ISBN 951-0-26287-0
Ihmisen tahra.  (The Human Stain, 2000.)  Suomentanut Kristiina Rikman. Helsinki:  WSOY, 2003.  ISBN 951-0-28198-0
Salajuoni Amerikkaa vastaan.  (The Plot Against America, 2004.)  Suomentanut Arto Schroderus. Helsinki:  WSOY, 2005.  ISBN 951-0-30707-6
Haamu poistuu.  (Exit Ghost, 2007.)  Suomentanut Arto Schroderus. Helsinki:  WSOY, 2008.  ISBN 978-951-0-34143-8
Nemeses-sarja:
Jokamies.  (Everyman, 2006.)  Suomentanut Arto Schroderus. Helsinki:  WSOY, 2007.  ISBN 978-951-0-33059-3
Tuohtumus.  (Indignation, 2008.)  Suomentanut Arto Schroderus. Helsinki:  WSOY, 2009.  ISBN 978-951-0-35115-4
Nöyryytys.  (The Humbling, 2009.)  Suomentanut Arto Schroderus. Helsinki:  WSOY, 2011.  ISBN 978-951-0-37947-9
Nemesis.  (Nemesis, 2013.)  Suomentanut Arto Schroderus. Helsinki:  WSOY, 2013.  ISBN 978-951-0-37948-6
Aiheesta muualla

Houghton Mifflin -kustantamo. (englanniksi)
Mary L. Trump

| Mary L>  Trump |
| --- | --- |
 Mary L. Trump vuonna 2020.
Henkilötiedot
Koko nimi:  Mary Lea Trump
Syntynyt: 3. toukokuuta 1965 (ikä 59) New York
Kansalaisuus:  Yhdysvallat
Ammatti:  psykologi ja kirjailija
Kirjailija
Tuotannon kieli: englanti
Pääteokset:  Too Much and Never Enough (2020)
Aiheesta muualla
Löydä lisää kirjailijoitaKirjallisuuden teemasivulta
Mary Lea Trump (s. 3. toukokuuta 1965 New York) on yhdysvaltalainen psykologi ja kirjailija.
Trump on Donald Trumpin veljen Fred Trump nuoremman ja lentoemäntä Linda Lee Clappin tytär. Hän oli 6-vuotias vanhempiensa erotessa, ja vuonna 1981 isä kuoli sydäninfarktiin. Trump sai maisterinarvot englanninkielisessä kirjallisuudessa Columbian yliopistosta ja kliinisessä psykologiassa Adelphin yliopistosta. Hän väitteli tohtoriksi kliinisessä psykologiassa vuonna 2010.
Trump riitautti veljensä Fred Trump III:n kanssa perinnönjaon Fred Trump vanhemman kuoltua vuonna 1999. Heinäkuussa 2020 hän julkaisi Simon & Schuster -kustantamon kautta paljastuskirjan Too Much and Never Enough, vaikka Donald ja veli Robert Trump yrittivät tämän estää.
Afrikanunikeko

| Afrikanunikeko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Unikeot Gliridae
Suku::  Graphiurus
Laji::  murinus
Kaksiosainen nimi
 Graphiurus murinus  (Desmarest, 1822)  
Katso myös
   Afrikanunikeko Wikispeciesissä   Afrikanunikeko Commonsissa 
Infobox OKNimi-testi OKIUCN-testi OK: 
Afrikanunikeko (Graphiurus murinus) on unikekojen heimoon kuuluva jyrsijälaji. Sitä pidetään lemmikkieläimenä terraariossa. Lemmikkiharrastajat käyttävät lajista nimityksiä ”Afrikan kääpiöunikeko” ja ”afrikkalainen kääpiöunikeko”. Afrikanunikeko on yö- ja hämäräaktiivinen. Se on laumaeläin. Se saattaa mennä horrokseen alle 21 °C:n lämpötilassa tai stressin vaikutuksesta. Se ääntelee joko sirkuttavalla, jyskyttävällä tai haukahtavalla äänellä.
Ulkonäkö ja koko

Afrikanunikeon pituus on 16 cm ja paino 18–30 grammaa. Lajilla on tuuhea turkki.
Levinneisyys ja elinympäristö

Afrikanunikeko on lähtöisin Saharan eteläpuolisesta Afrikasta. Lajia tavataan enimmäkseen kosteissa metsissä. Ne oleskelevat enimmäkseen puiden latvaosissa.
Lisääntyminen

Luonnonvaraisena laji lisääntyy kaksi kertaa vuodessa lämpimimpänä aikana vuodesta. Vankeudessa se saattaa lisääntyä vuoden ympäri. Parittelusta poikasten syntymään kuluu 25–28 päivää.
Ravinto

Afrikanunikeko on melko kaikkiruokainen, mutta pääasiassa se syö siemeniä, hedelmiä ja hyönteisiä.
Aiheesta muualla

http://unikekoyhdistys.fi/faktaa-seka-hoito-ja-ruokintaohjeita (Arkistoitu – Internet Archive)
Svinö

Svinö on Itämeren saari Siuntiossa Uudellamaalla. Saari sijaitsee 36 kilometriä Helsingistä ja se on kooltaan noin 53,6 hehtaaria. Itä-länsisuunnassa Svinö on 1,3 kilometriä pitkä. Svinön korkein kohta on noin 30 metriä merenpinnan yläpuolella.
Oz – ihmeiden maailma

| Oz – ihmeiden maailma> Return to Oz |
| --- | --- |
 Elokuvan juliste.
Ohjaaja:  Walter Murch
Käsikirjoittaja:  Gill Dennis Walter Murch
Perustuu:  Ozin kapinalliset Ozin prinsessa
Tuottaja:  Paul Maslansky
Säveltäjä:  David Shire
Kuvaaja:  David Watkin
Leikkaaja:  Leslie Hodgson
Valmistustiedot
Valmistusmaa:  Britannia Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures Netflix Disney+
Ensi-ilta:  21. kesäkuuta 1985 1. marraskuuta 1985
Kesto:  113 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Oz – ihmeiden maailma (engl. Return to Oz) on vuonna 1985 ensi-iltansa saanut elokuva, joka on epävirallinen jatko-osa Victor Flemingin vuonna 1939 ohjamaan Ihmemaa Oz -elokuvaan. Elokuvan tuotti Walt Disney Pictures.
Näyttelijät

| 0 | 1 | 2 |
| --- | --- | --- |
|  Fairuza Balk  | … |  Dorothy Gale   |
|  Nicol Williamson  | … |  Tohtori Worley / Kivikuningas   |
|  Jean Marsh  | … |  Sairaanhoitaja Wilson / Mombi   |
|  Piper Laurie  | … |  Em-täti   |
|  Matt Clark  | … |  Henry-eno   |
|  Sean Barrett  | … |  Tik-Tok (ääni)   |
|  Justin Case  | … |  Variksenpelätin   |
|  Brian Henson  | … |  Jack Kurpitsapää (ääni)   |
Aiheesta muualla

Oz – ihmeiden maailma Internet Movie Databasessa (englanniksi)
Oz – ihmeiden maailma. Telvis.
Hippo Taatila: Pop-kulttuurin välimuisti osa 1/12: Ihmemaa Ozin pimeä puoli (Arkistoitu – Internet Archive). Dome.fi.